ഭീകരരുടെ അറസ്റ്റ് അന്വേഷണം തുടങ്ങിയത് കേന്ദ്ര എജന്സിയില് നിന്ന് ലഭിച്ച വിവരത്തിന്റെ അടിസ്ഥാനത്തില് ദില്ലി: ദില്ലിയില് അറസ്റ്റിലായ ഭീകരരെ കുറിച്ച് അന്വേഷണം തുടങ്ങിയത് കേന്ദ്ര എജന്സിയില് നിന്ന് ലഭിച്ച വിവരത്തിന്റെ അടിസ്ഥാനത്തില്. കേസില് പ്രതികളായ ഒസാമ ,ജാവേദ് എന്നിവര്ക്ക് 15 ദിവസം പാക്കിസ്ഥാനില് പരിശീലനം കിട്ടിയെന്നും അന്വേഷണ ഉദ്യോഗസ്ഥര് വ്യക്തമാക്കി. കൂടുതല് യുവാക്കളെ ഇവര് സംഘത്തില് ചേര്ത്തതായും കണ്ടെത്തിയിട്ടുണ്ട്. മസ്ക്കറ്റില് എത്തിയ ഒസാമ ,ജാവേദ് എന്നിവര് ബോട്ടുകളില് വിവിധ സംഘങ്ങള്ക്കൊപ്പം പാക്കിസ്ഥാനിലെ ഗ്യാദാര് തുറമുഖത്തിന് സമീപം എത്തിയെന്നും ഇവിടെ നിന്നു മറ്റൊരു കേന്ദ്രത്തില് പരിശീലനത്തിന് പോയയെന്നും മൊഴി നല്കിയതായി പൊലീസ് അറിയിച്ചു. പരിശീലനം നല്കിയത് പാക് ആര്മി വേഷം ധരിച്ചവരെന്നും മൊഴി നല്കിയിട്ടുണ്ട്. ഇവര്ക്കൊപ്പം ബംഗ്ലാദേശികളെന്ന് കരുതുന്ന 15 പേര് ഉണ്ടായിരുന്നുവെന്നും ഈ സംഘത്തിലെ ചിലര് ഇന്ത്യയിലേക്ക് കടന്നതായി സംശയിക്കുന്നതായും പൊലീസ് പറയുന്നു രണ്ട് ഭീകരര് ഉള്പ്പെടെ ആറു പേരാണ് ഇന്നലെ ദില്ലി പൊലീസ് സ്പെഷ്യല് സെല്ലിന്റെ പിടിയിലായത്. ഇവരില് നിന്നും വന് ആയുധശേഖരവും കണ്ടെെത്തിയിരുന്നു കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona